প্রধানমন্ত্রী শেখ হাসিনা বলেছেন, আগামী নির্বাচনে ইলেকট্রনিক ভোটিং মেশিন(ইভিএম) চাপিয়ে দেয়া হবে না। তিনি বলেন. ইভিএম হলো একটি প্রযুক্তি। আমি সবসময় এর পক্ষে ছিলাম, এখনো আছি। তবে এটা তাড়াহুড়ো করে চাপিয়ে দেয়া ঠিক হবে না। “কারণ এটা প্র্যাকটিসের ব্যাপার। আমাদের পরীক্ষা করে দেখতে হবে।” বিএনপিসহ অনেক রাজনৈতিক দলের বিরোধিতার প্রেক্ষাপটে সংবাদ সম্মেলনে তিনি এসব কথা বলেন। সোমবার (২ সেপ্টেম্বর) গণভবনে নেপালে অনুষ্ঠিত বিমসটেক সম্মেলন পরবর্তী প্রধানমন্ত্রীর এ সংবাদ সম্মেলনের আয়োজন করা হয়।